Členene **detí/žiakov so špeciálnou výchovno-vzdelávacou potrebou**

* v zmysle § 2 podľa písmen j) až p) zákona č. 245/2008 Z.z. o výchove a vzdelávaní (školského zákona)

1. **deti/žiaci so zdravotným znevýhodnením:**

* ***deti/žiaci so zdravotným postihnutím*** – deti/žiaci s mentálnym, sluchovým, zrakovým, telesným postihnutím, s narušenou komunikačnou schopnosťou, s autizmom alebo ďalšími pervazívnymi vývinovými poruchami alebo s viacnásobným postihnutím,
* ***deti/žiaci chorí alebo zdravotne oslabení*** – deti/žiaci s ochorením, ktoré je dlhodobého charakteru, deti/žiaci vzdelávajúci sa v školách pri zdravotníckych zariadeniach,
* ***deti/žiaci s vývinovými poruchami*** – deti/žiaci s poruchou aktivity a pozornosti, deti/žiaci s vývinovou poruchou učenia,
* ***deti/žiaci s poruchou správania*** – deti/žiaci s narušením funkcií v oblasti emocionálnej alebo sociálnej,

1. **deti/žiaci zo sociálne znevýhodneného prostredia –** deti/žiaci žijúci v prostredí, ktoré vzhľadom na sociálne, rodinné, ekonomické a kultúrne podmienky nedostatočne podnecuje rozvoj, mentálnych, vôľových, emocionálnych vlastností dieťaťa/žiaka, nepodporuje jeho socializáciu a neposkytuje mu dostatok primeraných podnetov pre rozvoj jeho osobnosti,
2. **deti/žiaci s nadaním** – deti/žiaci, ktorí majú nadpriemerné schopnosti v intelektovej oblasti, v oblasti umenia alebo športu alebo v týchto oblastiach dosahujú v porovnaní s rovesníkmi mimoriadne výkony a prostredníctvom výchovy a vzdelávania sa ich nadanie cielene rozvíja.